東蘭開夏

東蘭開夏係英國布力般一間巴士車身製造廠，1934年成立。

東蘭開夏曾經轉過幾次手。2007年8月17號，當時隸屬British City Bus嘅東蘭開夏俾人接管，不過好快就俾Darwen Group收購咗，而東蘭開夏亦改名做Darwen East Lancs。

2008年6月，Darwen宣佈收購另一間巴士生產商Optare，同時Darwen改名叫Optare plc。收購合併喺2008年7月完成，自此東蘭開夏同埋Darwen呢兩個名俾Optare取代。

東蘭開夏個名就嚟停用嗰時，佢有Esteem單層車身、OmniDekka、Olympus同埋Visionaire雙層車身。冇耐之後Esteem車身生產搬咗去Rotherham，2009年停產；而OmniDekka、Olympus同埋Visionaire車身喺2011年停產，原本東蘭開夏間廠就專做產品開發、翻新同埋改裝工程。

2012年5月，原東蘭開夏間廠卒之收檔。

東蘭開夏官方網頁：
 Darwen Group官方網頁

巴士生產商
英國公司